Carcioffolà

thumb|200px|'O spartito.
**Carcioffolà** è na canzona napulitana, scritta da Salvatore Di Giacomo e musecata da Eduardo Di Capua. 'A cantaje Adriana Martino, ma pùre Sergio Bruni, Maria Paris 'nziem'a Luisa Conte.

## 'E pparole
I

*Oje mamma mamma,*
*che luna, che luna…*
*mme vène, mme vène*
*malincunia!…*

Coro: *Malincunia!…*

*E si ‘sta luna*
*mme porta furtuna,*
*marítame ampresso,*
*mammélla mia…*

Coro: *Mammélla mia!…*

*E dimme a chi vuó’!…*

Coro: *Cu ‘o ndanderandí!…*

*Ca piglio e t”o dóngo…*

Coro: *Cu ‘o ndanderandá!…*

*Nun saccio a chi voglio,*
*cunzígliame, oje má’,*
*ca troppo mme ‘mbroglio*
*cu ‘o ndanderandá!…*

*Nun saccio a chi voglio,*
*cunzígliame oje má’,*
*si troppo mme ‘mbroglio*
*cu ‘o ndanderandá!…*

*E ndanderandá!…*

Coro: *E ndanderandá!…*

*E ndanderandí!*
*E ndanderandá!*
*che bona figliola*
*Carcioffolá*

*E ndanderandí!*
*E ndanderandá!*
*che bona figliola*
*Carcioffolá*

Coro: *E ndanderandí!*

*E ndanderandá!*
*che bona figliola*
*Carcioffolá*

*E ndanderandí!*
*E ndanderandá!*
*che bona figliola*
*Carcioffolá*

II

*– Oje figlia figlia,*
*vulisse ‘o pumpiere*
*ca spárpeta e more*
*pe’ st’uocchie nire?…*

Coro: *Pe’ st’uocchie nire!…*

*E’ stato fatto*
*sargente ll’autriere…*
*E’ bello, è figliulo,*
*s’abbusca ‘e llire…*

Coro: *S’abbusca ‘e llire!…*

*Oje mamma, gnernò!*

Coro:' *Cu ‘o ndanderandí!…*

*truvátene a n’ato…*

Coro: *Cu ‘o ndanderandá!…*

*Si voglio ‘o vrasiere*
*na vota appicciá,*
*mm”o stuta ‘o pumpiere*
*cu ‘o ndanderandá!…*

*Si voglio ‘o vrasiere*
*na vota appicciá,*
*mm”o stuta ‘o pumpiere*
*cu ‘o ndanderandá!…*
*E ndanderandá!…*

Coro: *E ndanderandá!…*

*E ndanderandí!*
*E ndanderandá!*
*Che bona figliola*
*Carcioffolá*

*E ndanderandí!*
*E ndanderandá!*
*Che bona figliola*
*Carcioffolá*

III

*-‘O campanaro*
*ca sta dint”o vico,*
*mm’ha fatto, mm’ha fatto*
*na ‘mmasciatella…*

Coro: *Na ‘mmasciatella!…*

*Oje ‘gnó’- mm’ha ditto –*
*sentite a n’amico,*
*tenite na figlia*
*ch’è troppo bella…*

Coro: *Ch’è troppo bella!…*
*E dimme si ‘o vuó’…*

Coro: *Cu ‘o ndanderandí!…*

*Oje ma’ nun ‘o voglio…*

Coro: *Cu ‘o ndanderandá!…*

*Se sóse a primm’ora,*
*va fore a suná…*
*e piglia e se n’esce*
*cu ‘o ndanderandá!…*

*Se sóse a primm’ora,*
*va fore a suná…*
*e piglia e se n’esce*
*cu ‘o ndanderandá!…*
*E ndanderandá!…*

Coro: *E ndanderandá!…*

*E ndanderandí!*
*E ndanderandá!*
*Che bona figliola*
*Carcioffolá*

*E ndanderandí!*
*E ndanderandá!*
*Che bona figliola*
*Carcioffolá*

IV

*– Oje mamma mamma,*
*che luna lucente,*
*che stelle, che stelle*
*che stanno ‘ncielo…*

Coro: *Che stanno ‘ncielo!…*

*Oje má’ sentite,*
*teníteme mente…*
*pigliáteme, ‘e sposa,*
*na vesta e ‘o velo…*

Coro: *Na vesta e ‘o velo!…*

*Seje mise mo só’…*

Coro: *Cu ‘o ndanderandí!…*

*ca saccio a nu ninno…*

Coro: *Cu ‘o ndanderandá!…*

*Si’ zita? – mm’ha ditto –*
*só’ zita, nèh má’?!*
*Embè, datemmillo*
*cu ‘o ndanderandá!…*

*Sí zita? – mm’ha ditto –*
*só’ zita, nèh má’?*
*Embè, datemmillo*
*cu ‘o ndanderandá!…*
*E ndanderandá!…*

Coro: *E ndanderandá!…*

*E ndanderandí!*
*E ndanderandá!*
*Che bona figliola*
*Carcioffolá*

*E ndanderandí!*
*E ndanderandá!*
*Che bona figliola*
*Carcioffolá*

*E ndanderandí!*
*E ndanderandá!*
*Che bona figliola*
*Carcioffolá!*

Coro: *Che bona figliola*

*Carcioffolá!*

Categurìa:'E canzone napulitane